มีเพศสัมพันธ์ครั้งแรกแบบไม่ใส่ถุงยางในช่วงวันท้ายๆของการตกไข่ ใส่ไม่ลึกมากไม่มีการหลั่งภายในแต่ก่อนสอดใส่ได้มีการหลั่งจากการช่วยตัวเองไป1ครั้ง แล้วล้างน้ำสะอาดก่อนจะสอดใส่แบบไม่ใส่ถุงยางในรอบที่2 ควรทานยาคุมฉุกเฉินไหมคะ มีประจำเดือนล่าสุดวันแรกวันที่18เดือนที่แล้วค่ะแต่โดยปกติประจำเดือนยังมาไม่คงที่เสี่ยงอยู่ในช่วงท้องง่ายรึป่าวคะ
สวัสดีค่ะ หากไม่ได้มีเพศสัมพันธ์ในระยะปลอดภัย ก็จะมีโอกาสตั้งครรภ์ได้ ทั้งนี้ แม้จะไม่มีการหลั่งน้ำอสุจิเกิดขึ้นในช่องคลอด แต่ก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะ สำหรับยาคุมฉุกเฉินนั้น อาจไม่จำเป็นต้องทานไปก็ได้ เนื่องจากโอกาสในการตั้งครรภ์ที่ค่อนข้างน้อยค่ะอย่างไรก็ตาม หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ